पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन उल्लंघन में नगर के एक कपड़े की दुकान के संचालक के विरुद्ध एफआईआर दर्ज की गई है। एफआईआर नगर परिषद के सिटी मैनेजर विनय रंजन ने दर्ज कराई है। एफआईआर में सिटी मैनेजर ने बताया है कि गुप्त सूचना मिली थी कि सोनार पट्टी रोड स्थित ड्रेस हाउस नामक दुकान द्वारा लॉक डाउन का खुलेआम उलंघन किया जा रहा है। सूचना पर पुलिस टीम के साथ छापेमारी करते हुए उक्त दुकान में छापेमारी की गई। छापेमारी के दौरान दुकान संचालक द्वारा लॉक डाउन का उलंघन करते पाया गया।
मामले में दुकान संचालक विकास चंद्र गोयल के विरुद्ध एफआईआर दर्ज की गई है।प्रशिक्षु थानाध्यक्ष संदीप गोल्डी ने बताया कि छापेमारी के समय दुकान संचालक को गिरफ्तार किया गया था। बाद में दुकान संचालक द्वारा बांड भरे जाने के बाद उसे मुक्त कर दिया गया। उन्होंने बताया कि लॉकडाउन का उलंघन करते पकड़े जाने पर विधि सम्मत कार्रवाई की जाएगी। विदित हो कि गुरुवार को लॉकडाउन का उलंघन करते हुए दुकानदार ने दुकान खोल रखा था। पुलिस के पहुंचने पर वह अपने ग्राहकों को दुकान में ही बंद करके फरार हो गया था। हालांकि पुलिस ने दुकान को सील भी कर दिया था। लेकिन उसमें ग्राहक भी बंद है इसकी जानकारी पुलिस को नहीं थी। जब पुलिस प्रशासन को इस बात की जानकारी लगी तो सील दुकान को खुलवाकर उसमें से एक दर्जन ग्राहकों को निकलवाया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn